
H O T Ă R Â R E A Nr.53
 Din 21 aprilie 2021
Privind achiziţionarea unor servicii juridice în vederea finalizării procedurilor pentru înfiinţarea Serviciului Public de Gospodarire Comunala Bratca, judetul Bihor
Având în vedere:

-  referatul de aprobare inițiat de primarul comunei Bratca, înregistrat sub nr.594/20.04.2021 prin care se propune achiziționarea unor servicii juridice în vederea finalizării procedurilor pentru înfiinţarea Serviciului Public de Gospodarire Comunala Bratca, judetul Bihor.
- raportul de specialitate înregistrat sub nr.595/20.04.2021 al Compartimentului de achiziţii publice, privind achiziționarea unor servicii juridice în vederea finalizării procedurilor pentru înfiinţarea Serviciului Public de Gospodarire Comunala Bratca, judetul Bihor.
 - avizele comisiilor de specialitate din cadrul Consiliului local al comunei Bratca.
Ținând seama de prevederile:
- art.1 alin.2) lit.b) din O.U.G nr.26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările și completările ulterioare.
- art.3 alin.(1), art.11-12 şi art.20 din Legea nr.273/2006 privind finantele publice locale, cu modificarile si completarile ulterioare
-  art.129 alin.2) lit.c), alin.14) din O.U.G nr.57/2019 privind Codul administrativ, cu modificările și completările ulterioare.

În baza prevederilor art.139 alin.1) și art.196 alin.1) lit.a) din O.U.G nr.57/2019 privind Codul administrativ, cu modificările și completările ulterioare.
Cu 13 voturi pentru, 0 abțineri și 0 voturi împotrivă.

CONSILIUL LOCAL AL COMUNEI BRATCA  H O T Ă R Ă Ş T E :

             Art.1 – Se aprobă achiziționarea unor servicii juridice pentru înfiinţarea Serviciului Public de Gospodarire Comunala Bratca, judetul Bihor.
             Art.2 - Serviciile juridice constau în: consultanţă, asistenţă, bținerea avizelor necesare, înregistrare, întocmirea şi depunerea tuturor documentelor necesare.
Art.3 - Se împuterniceşte primarul comunei Bratca, să selecteze un avocat/cabinet de avocatură, să negocieze valoarea serviciilor şi să contracteze aceste servicii juridice, cu respectarea prevederilor legislaţiei din materia achiziţiilor publice.

Art.4 - Cheltuielile necesare în vederea ducerii la îndeplinire a prezentei hotărâri vor fi suportate din bugetul local de comunei Bratca.
Art.5 – Prezenta hotărâre se comunică cu Instituţia Prefectului Judeţului Bihor, primarul comunei Bratca, Biroul financiar-contabil și administrativ și  Compartimentului achiziţii publice din cadrul Primăriei comunei Bratca, iar un exemplar se păstrează la dosarul de şedinţă.

Art.6 - Cu ducerea la îndeplinire a prevederilor prezentei hotărâri se încredințează Primarul Comunei Bratca, Biroul financiar-contabil și administrativ și Compartimentul achiziţii publice din cadrul Primăriei comunei Bratca.

